Betri heilsa með núvitund Átta vikna námskeið í núvitund ( mindfulness ) fyrir þá sem glíma við verki , veikindi , þreytu eða streitu sem hefur áhrif á heilsu og líðan . Á námskeiðinu eru kenndar leiðir núvitundar til að bæta líðan og lífsgæði þrátt fyrir verki og erfiðleika . Þú lærir meðal annars : að þjálfa vakandi athygli og efla meðvitund um hugsanir , tilfinningar og athafnir á líðandi stund og stýra þeim inn á heillavænlegar brautir að staldra við og njóta augnabliksins að nálgast reynslu þína og upplifun á stöðu þinni á nýjan hátt og slaka á spennu að vinna með öndun og líkamsvitund mildar líkamsæfingar sem þú lagar að þínum þörfum að finna góðan takt í daglegu lífi og jafnvægi milli hvíldar og áreynslu að rækta með þér sjálfsvinsemd og sátt Námskeiðið samanstendur af fræðslu , umræðum , reynslunámi / æfingum og heimaiðkun . Kennt verður á mánudögum kl. 13:30 - 15:45 í húsnæði Rósarinnar , Bolholti 4 , 4. hæð t.v. ( lyfta ) . Námskeiðið er átta skipti . Vönduð vinnubók og hljóðskrár / geisladiskar með hugleiðslum og æfingum fylgja með . Athugið að mörg stéttarfélög styrkja félagsmenn sína til þátttöku á svona námskeiði . Námskeiðið er sérstaklega sniðið að þörfum fólks sem er að takast á við langvarandi verki eða aðra viðvarandi erfiðleika . Það byggir á hinu viðurkennda námskeiði Mindfulness for Health sem þróað var af Vidyamala Burch , stofnanda hinna virtu bresku núvitundarsamtaka Breathworks . Vidyamala hefur sjálf þurft að takast á við slæma verki frá því hún lenti í alvarlegum slysum sem ung kona , en þegar hún kynntist aðferðum núvitundar fann hún leið til að draga úr áhrifum verkjanna og auka lífsgæði sín til muna . Á grundvelli þessarar reynslu sinnar þróaði hún þetta námskeið fyrir fólk með verki . Vidyamala hefur skrifað bækur um efni námskeiðsins , m.a. bókina Mindfulness for Health , sem þetta námskeið byggir á . Námskeiðið flokkast sem MBPM ( mindfulness-based pain management ) námskeið , en það hvílir einnig á traustum grunni annarra viðurkenndra núvitundarnámskeiða , svo sem MBSR ( mindfulness-based stress reduction ) sem þróað var af bandaríska lækninum Jon Kabat-Zinn og MBCT ( mindfulness-based cognitive therapy ) þar sem þættir úr hugrænni atferlismeðferð eru fléttaðir inn í námskeiðið . Þó að námskeiðið sé sérstaklega ætlað fólki með verki hentar það ekki síður þeim sem eru að glíma við annars konar veikindi , þreytu , streitu eða aðra erfiðleika . Það getur einnig nýst sem áframhaldandi stuðningur eftir heilsumeðferð . Sömuleiðis getur námskeiðið hentað þeim sem eru að búa sig undir að fara aftur á vinnumarkað eftir veikindahlé . Við viljum benda á að einnig er hægt að taka þetta námskeið í einkatímum ( eða 2 - 3 saman ) eftir samkomulagi . Leiðbeinendur á námskeiðinu eru Laufey Arnardóttir og Dóra Axelsdóttir . Þær hafa báðar starfað lengi sem kennarar , eru markþjálfar og hafa lokið námið í hugrænni atferlismeðferð ( HAM ) frá Endurmenntun HÍ í samvinnu við Oxford Cognitive Therapy Centre . Þær hafa sótt mörg námskeið í núvitund og fengið kennaraþjálfun í henni í Bretlandi , við Háskólann í Bangor og hjá Breathworks undir handleiðslu Vidyamala Burch . Laufey er einnig jógakennari . Takmarkaður fjöldi þátttakenda . Athugið að námskeiðið fellur niður ef lágmarksþátttaka næst ekki .